বাড়ির মালিকরা এই অদ্ভুত রহস্যের মুখোমুখি হয়ে চরম বিভ্রান্ত আর বিস্মিত হয়েছেন এত দিনে। এ চক্রের হদিশ পেয়ে গতকাল সন্ধেয় ঘটনার নাটের গুরুকে এক ভগ্নদশা টালির বাড়ি থেকে গ্রেফতার করে পুলিশ। এলাকায় এ বাড়িটা ভূতের বাড়ি বলে খ্যাত। রবিনহুড মেকানিক্যাল ইঞ্জিনিয়ার হওয়া সত্ত্বেও, শত চেষ্টাতেও নাকি চাকরি পাননি। নিজের মা অর্থাভাবে ক্যানসারে বিনা চিকিৎসায় মারা যান। সমাজকে উচিত শিক্ষা দিতেই নাকি এই পন্থা। সমস্ত যন্ত্রপাতিই তার আবিষ্কার। এই অপরাধমূলক কাজে তার কোনও পরিতাপ নেই। পুলিশ এই যন্ত্রগুলোর কোনও সন্ধান পায়নি। আজ তাকে আদালতে তোলা হবে। রবিনহুডের আসল নাম অসিত বিশ্বাস। রবিনহুডের বক্তব্য, ‘‘সে অসিত, আসিফ আর জোসেফ এই তিন নামের সহাবস্থানে মনে শান্তি পায় সবচেয়ে বেশি।’’ ’